ລມຕ ຕ່າງປະເທດ Kerry ເດີນທາງໄປຮ່ວມ ກອງປະຊຸມ ສຸດຍອດເສດຖະກິດ ຢູ່ ອີຈິບ
ລມຕ ຕ່າງປະເທດ ສະຫະລັດ ທ່ານ John Kerry ແລະບັນດາຜູ້ນຳຢູໂຣບ ເດີນທາງໄປອີບຈິບ ເພື່ອເຂົ້າ​ຮ່ວມກອງ​ປະ​ຊຸມ ​ສຸດຍອດ​ເສ​ດ​ຖະ​ກິດ ​ທີ່ນັ້ນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ເດີນ ທາງໄປຮອດປະເທດອີຈິບແລ້ວ ໃນວັນສຸກມື້ນີ້ ເພື່ອເຂົ້າຮ່ວມ ກອງປະຊຸມສຸດຍອດເສດຖະກິດ ທີ່ແນໃສ່ເພື່ອດຶງດູດເອົາການ ລົງທຶນຈາກຕ່າງປະເທດຫລາຍຂື້ນໃຫ້ແກ່ອີຈິບທີ່ກຳລັງປະສົບ ບັນຫາດ້ານການເມືອງ ກອງປະຊຸມເປັນເວລາສາມວັນກຳລັງຈັດຂຶ້ນ ທ່າມກາງການຮັກ ສາຄວາມປອດໄພຢ່າງໜາແໜ້ນທີ່ເມືອງ Sharm el-Sheik ບ່ອນຕາກອາກາດແຄມທະເລແດງຢູ່ໃນແຫລມ Sinai ຂົງເຂດ ດັ່ງກ່າວແມ່ນເປັນທີ່ຕັ້ງຂອງພວກກະບົດທີ່ໄດ້ ເຮັດໃຫ້ເສດຖະ ກິດອີຈິບເປັນອຳມະພາດ ພວກຫົວຮຸນແຮງ ທີ່ມີຖານປະຕິບັດງານໃນແຫຼມ Sinai ຊຶ່ງໄດ້ສະແດງຄວາມ ຈົງຮັກພັກ ດີຕໍ່ກຸ່ມລັດອິສລາມ ໄດ້ທຳການໂຈມຕີເປັນລຳດັບມາ ນັບແຕ່ອະດີດ ປະທານາທິບໍດີ Mohammed Morsi ໄດ້ຖືກຂັບໄລ່ອອກຈາຕຳແໜ່ງໃນການ ກໍ່ລັດຖະປະຫານໂດຍ ພວກທະຫານທີ່ໄດ້ຮັບການສະໜັບສະໜຸນຈາກປະຊາຊົນ ໃນປີ 2013 ປະທານາທິບໍດີອີຈິບ ທ່ານ Abdel Fattah Al-Sisi ກຳລັງພະຍາຍາມທີ່ຈະສະແດງໃຫ້ ເຫັນວ່າ ທ່ານສາມາດຈຳກັດຄວາມຮຸນແຮງໄດ້ ແລະດືງດູດເອົາບັນດານັກລົງທືນຕ່າງປະ ເທດ ທີ່ໄດ້ຫັນໜ້າໜີໄປຈາກປະເທດ ເພາະຄວາມບໍ່ສະຫງົບທາງດ້ານການເມືອງນັ້ນ ບັນດາຜູ້ນຳທຸລະກິດແລະພວກເຈົ້າໜ້າທີ່ຫລາຍຮ້ອຍຄົນ ກຳລັງພາກັນເຂົ້າຮ່ວມ ກອງ ປະຊຸມນາໆຊາດຢ່າງຄຶກຄຶ້ນໃນຄັ້ງນີ້ຮວມທັງບັນດານັກການທູດຂັ້ນສູງຈາກ ສະຫະລັດ ແລະສະຫະພາບຢູໂຣບ ຕະຫລອດທັງບັນດາຜູ້ຕາງໜ້າຈາກບໍລິສັດ ທີ່ສຳຄັນຕ່າງໆ ຮວມ ທັງບໍລິສັດນ້ຳມັນຂອງອັງກິດນຳດ້ວຍ